नौ साल बाद पेस-भूपति की फिर बनी जोड़ी  
पेस और भूपति एटीपी चेन्नई ओपन टेनिस टूर्नामेंट के पहले दौर में स्विट्जरलैंड के स्टेनिलास वावरिंका और कनाडा के फ्रैंक डानेसेविच से भिड़ेंगे।
लगभग नौ साल बाद फिर से जोड़ी बनाने वाले लिएंडर पेस और महेश भूपति एटीपी चेन्नई ओपन टेनिस टूर्नामेंट के पहले दौर में स्विट्जरलैंड के स्टेनिलास वावरिंका और कनाडा के फ्रैंक डानेसेविच से भिड़ेंगे।  पेसे और भूपति को शीर्ष वरीयता दी गई है। वे चेन्नई ओपन के जरिये 17 जनवरी से शुरू होने वाले ऑस्ट्रेलियाई ओपन की तैयारियां करेंगे।  युगल ड्रा के अनुसार दूसरे दौर में भारत के रोहन बोपन्ना और पाकिस्तान के आयसम उल हक कुरैशी की जोड़ी का सामना सोमदेव देववर्मन और सनम सिंह की भारतीय जोड़ी से हो सकता है।  बोपन्ना और कुरैशी की दूसरी वरीयता प्राप्त जोड़ी पहले दौर में ब्राजील के मार्कोस डेनियल और अर्जेन्टीना के एडुआर्ड श्वांक से भिड़ेगी जबकि सोमदेव और सनम का मुकाबला हालैंड के रोबिन हास और अमेरिका के डेविड मार्टिन से होगा।